Այդուհանդերձ, թե՛ Փաշինյանը, թե՛ Պուտինը ունեն սեփական կարծիքը լիարժեք արտահայտելու կաշկանդվածության առիթներ: Փաշինյանն իր տեսակետը հայտնելիս պետք է հաշվի առնի, որ Հայաստանի անվտանգության լիարժեքությունն ապահովվում է Ռուսաստանի կողմից, իսկ Պուտինը իր արտահայտություններում պետք է զգույշ լինի՝ հաշվի առնելով հայաստանցիների աննախադեպ միասնականությունն ու մոբիլիզացիան: Այդ նույն մոբիլիզացիայի շնորհիվ, թերևս, իրատեսական է դառնում ԵԱՏՄ շրջանակներում ստեղծել գործող միջազգային կառույց, որը ի զորու կլինի բավարարել մեր երկրի տնտեսական ինտեգրման պահանջները: